**APSTIPRINĀTS**

Konkursa komisijas 2016.gada 07.aprīļa sēdē (protokols Nr.l)

Komisijas priekšsēdētāja

A.Jasmane

**Rēzeknes novada Pašvaldības SIA „Maltas dzīvokļu-komunālās saimniecības uzņēmums” valdes locekļa amata kandidātu atlases nolikums**

*Izdots saskaņā ar*

*likuma „Par pašvaldībām”*

*41.panta pirmās daļas 2.punktu*

**1**. **Amata kandidātu atlases mērķis**

Amatu kandidātu atlases mērķis ir noteikt Rēzeknes novada pašvaldības kapitālsabiedrības SlA „Maltas dzīvokļu-komunālās saimniecības uzņēmums” valdes locekļa amatam atbilstošāko kandidātu, kurš nodrošinātu kvalitatīvu uzņēmuma vadīšanu un racionālu uzņēmuma rīcībā esošo resursu izmantošanu.

**2. Amata kandidātu atlases priekšmets**

2.1. Valdes locekļa atbildību nosaka Publiskas personas kapitāla daļu un kapitālsabiedrību pārvaldības likums un Komerclikums.

2.2. Valdes locekļa pienākumi:

1. nodrošināt uzņēmuma pamatdarbību, administratīvo, saimniecisko un finanšu vadību;
2. plānot, vadīt un koordinēt uzņēmuma darbu kopumā;
3. noteikt ekonomiskos un tehniskās attīstības rādītājus;
4. vadīt ikdienas darījumus, operatīvos darba procesus (piemēram, darījumu slēgšana ar piegādātājiem, klientiem, citām iestādēm, biedrībām un nodibinājumiem, organizācijām);
5. pārstāvēt uzņēmumu darījumos ar citiem uzņēmumiem, tai skaitā valsts pārvaldes iestādēm vai citām valsts varas institūcijām;
6. kontrolēt izdevumus, nodrošināt materiāltehnisko un citu resursu apgādes plānošanu un to racionālu izmantošanu;
7. izvēlēties un apmācīt personālu un kontrolēt tā pienākumu izpildi;
8. analizēt un novērtēt uzņēmuma darbību, tās rezultātus un ziņot par tiem Rēzeknes novada domei un/vai kapitāla daļu turētāja pārstāvim;
9. organizēt operatīvo, grāmatvedības, statistisko uzskaiti un pārskatus par vadītā uzņēmuma darbību;
10. nodrošināt vides aizsardzību.

**3. Nepieciešamā izglītība un prasmes**

3.1. Obligātas prasības:

1. augstākā profesionālā izglītība (bakalaura vai maģistra grāds siltuma un ūdens inženiersistēmās tiks uzskatīta kā priekšrocība).
2. darba pieredze vadošā amatā;
3. prasme patstāvīgi pieņemt lēmumus un uzņemties atbildību;

3.1.4. stratēģiskā domāšana, kas vērsta uz rezultāta sasniegšanu;

3.1.5. izpratne par finanšu vadību uzņēmumā;

1. labas komunikācijas prasmes, spēja strādāt komandā, spēja argumentēt un aizstāvēt savu viedokli;
2. teicamas latviešu valodas (augstākā pakāpe Cl) un labas krievu valodas zināšanas (citas svešvalodas zināšanas tiks uzskatītas par priekšrocību);
3. teicamas iemaņas darbā ar datoru (MS Office);
4. pieredze un izpratne Eiropas Savienības projektu realizēšanā;
5. pārzināt veicamā darba organizāciju un darbības principus.

**4. Amatu kandidātu atlases rīkotājs**

Amatu kandidātu atlasi rīko Rēzeknes novada pašvaldības Maltas pagasta pārvalde.

**5. Amatu kandidātu atlases komisijas darba organizācija**

5.1. Amatu kandidātu atlases komisija 9 (deviņu) locekļu sastāvā izveidota ar Rēzeknes novada pašvaldības Maltas pagasta pārvaldes vadītāja (Rēzeknes novada pašvaldības kapitāldaļu turētāja pārstāvja) 2016.gada 5.aprīļa rīkojumu Nr.1.5/2 “Par komisijas izveidošanu amata kandidātu atlasei un izvērtēšanai".

1. Komisija ir lemttiesīga, ja komisijas sēdē piedalās vismaz seši komisijas locekļi.
2. Komisija darbu veic Rēzeknes novada pašvaldības Maltas pagasta pārvaldes telpās.
3. Komisijas sēdes tiek protokolētas. Sēžu protokolēšanu nodrošina komisijas priekšsēdētāja nozīmēts komisijas loceklis.
4. Komisija izvēlētā kandidāta iesniegtos dokumentus kopā ar protokolu iesniedz Rēzeknes novada domes kapitāldaļu turētāja pārstāvim.

**6. Pieteikuma iesniegšanas kārtība**

6.1. Amatu kandidātu atlasē var piedalīties un par tā uzvarētāju kļūt persona, kura atbilst visām amatu kandidātu atlases nolikumā izvirzītajām prasībām.

6.2. Pieteikumu var iesūtīt pa pastu, norādot adresātu – Maltas pagasta pārvalde, Skolas iela 24, Malta, LV-4630, vai iesniegt personīgi slēgtā aploksnē šajā pašā adresē darba laikā no plkst 8.00 līdz 12.00 un no plkst.13.00 līdz 17.00; uz aploksnes jābūt norādei: “PSIA „Maltas dzīvokļu-komunālās saimniecības uzņēmums” valdes locekļa amata kandidātu atlasei”, kā arī konkursa dalībnieka vārdam, uzvārdam, adresei un tālruņa numuram. Elektroniski sūtīti pieteikumi netiks izskatīti.

6.3. Pieteikums jāiesniedz **līdz 2016.gada 9.maijam plkst.10.00.** Sūtot pieteikumu pa pastu, jānodrošina, lai pieteikums tiktu saņemts līdz 2016.gada 9.maijam plkst.10.00.

1. Kandidāti uz interviju tiks uzaicināti telefoniski.
2. Pieteikums satur šādus dokumentus:
3. pieteikuma vēstuli;
4. dzīves aprakstu (CV);
5. motivācijas vēstuli;
6. izglītību un tālākizglītību apliecinošu dokumentu kopijas;
7. valsts valodas prasmi apliecinoša dokumenta kopiju, atbilstoši nepieciešamajam valsts valodas prasmes līmenim un pakāpei - augstākā līmeņa pakāpei Cl (izņemot personas, kuras ieguvušas pamata, vidējo vai augstāko izglītību akreditētās programmās latviešu valodā);
8. pretendenta sagatavoto aprakstu par Pašvaldības SIA “Maltas dzīvokļu-komunālās saimniecības uzņēmums” darbības organizēšanu un attīstības prioritātēm nākamajos 5 gados;
9. citus dokumentus, kas apliecina pretendentam izvirzīto prasību izpildi.

6.6. Ja amata kandidātu atlases dalībnieks nav iesniedzis kādu no 6.5.punktā pieprasītajiem dokumentiem, viņa kandidatūra netiek virzīta tālākai vērtēšanai.

**7.** **Pieteikumu izskatīšana, vērtēšanas kritēriji, lēmuma pieņemšana**

7.1. Amata kandidātu atlases komisija veic vērtēšanu trijās kārtās: *pirmajā kārtā* pēc pieteikumu iesniegšanas termiņa beigām 1 (vienas) dienas laikā atver aploksnes un atlasa tos pieteikumus, kuri satur visus pretendentu atlasei nepieciešamos dokumentus (Nolikuma 6.5.punkts).

7.2. *Otrajā kārtā* komisija izvērtē iesniegtos dokumentus atbilstoši komisijas izveidotajiem un apstiprinātajiem vērtēšanas kritērijiem;

1. *Trešajā kārtā (intervijā ar pretendentu)* tiek uzaicināti piedalīties pretendenti, kuru iesniegtie dokumenti atbilst Nolikumā noteiktajam pieteikuma saturam un kuri amatu kandidātu atlases *otrajā kārtā* ieguvuši vismaz 50% no *otrajā kārtā* iespējamo punktu skaita; *trešajā kārtā* tiek vērtēts pretendenta informācijas atbilstība iesniegtajam rakstiskajam materiālam, spējas sniegt kompetentas atbildes uz jomai specifiskiem jautājumiem, saskarsmes spējas, kompetences un komunikācijas prasme.
2. Amatu kandidātu atlases *otrajā kārtā komisija izvērtē* šī nolikuma 6.5.punktā sniegto informāciju:

|  |  |  |
| --- | --- | --- |
| **1. Izglītība:** | Maģistra grāds (inženiera kvalifikācija siltuma un ūdens tehnoloģijās +1 punkts) | 6+1 |
|  | Profesionālā augstākā izglītība vai bakalaura profesionālais/ akadēmiskais grāds (inženiera kvalifikācija siltuma un ūdens tehnoloģijās +1 punkts) | 5+1 |
| **2. Darba pieredze vadošāvadošā amatā:** | Pieredze vadošā amatā 5 gadi un vairāk | 7 |
| **vadošā amatā:** | Pieredze vadošā amatā 3-5 gadi | 5 |
|  | Pieredze vadošā amatā līdz 3 gadi | 3 |
| **3.Apraksts par SIA darbības organizēšanu un attīstības prioritātēm.** | Ir detalizēts uz konkrētiem datiem pamatots redzējums | 6 |
| **un attīstības prioritātēm:** | Ir vispārīgs apraksts | 2 |

1. Maksimāli iespējamais punktu skaits *otrajā kārtā* - 20 punkti.
2. *Trešajā kārtā* komisija vērtē amata kandidātu atlases dalībnieku spēju sniegt kompetentas atbildes uz jomai specifiskiem jautājumiem, saskarsmes spējas, kompetences un komunikācijas prasmes, piešķirot atbilstošu punktu skaitu:

|  |  |  |
| --- | --- | --- |
| **I. Spējas sniegt kompetentas atbildes uz attiecīgajai jomai specifiskiem jautājumiem** | Teicami | 6 |
| Ļoti labi | 5 |
| Labi | 4 |
| Gandrīz labi | 3 |
| Apmierinoši | 2 |
| Neapmierinoši | 0 |
| **2. Saskarsmes spējas un komunikācijas prasme** | Teicami | 6 |
| Ļoti labi | 5 |
| Labi | 4 |
| Gandrīz labi | 3 |
| Apmierinoši | 2 |
| Neapmierinoši | 0 |
| **3. Spēja sazināties svešvalodā** | Ir (krievu valodā 1punkts; angļu +1) | 1+1 |
| Nav | 0 |
| **4. Kompetences** |  |  |
| Stratēģiskās plānošanas prasme - ir praktiskā darba pieredze, kas saistāma ar spēju analizēt problēmas un informāciju gan nozares, gan vispārējo pašvaldības attīstības kontekstā (piemīt ilgtermiņa redzējums), spēja ātri pielāgoties jaunām situācijām un atvērtība pārmaiņām. | Teicami | 6 |
| Ļoti labi | 5 |
| Labi | 4 |
| Gandrīz labi | 3 |
| Apmierinoši | 2 |
| Neapmierinoši | 0 |
| Vadība - finanšu vadība, spēja veidot pozitīvas attiecības un uzņemties vadītāja lomu, lai nodrošinātu kapitālsabiedrības mērķu sasniegšanu. | Ir - atbilstošas spējas, ko apstiprina praktiskā darba līdzšinēja pieredze | 2 |
| Nav | 0 |
| Spēja noteikt mērķus un plānot savas darbības | Ir atbilstošas spējas, ko apstiprina praktiskā darba līdzšinēja pieredze | 2 |
| Nav atbilstošas spējas, ko apstiprina praktiskā darba līdzšinēja pieredze | 0 |
| Lēmumu pieņemšana un atbildība | Ir atbilstošas spējas, ko apstiprina praktiskā darba līdzšinēja pieredze | 2 |
| Nav atbilstošas spējas, ko apstiprina praktiskā darba līdzšinēja pieredze | 0 |

7.7. Amata kandidātu atlases dalībnieks *trešajā kārtā* maksimāli var saņemt 26 punktus.

7.8. Komisijas locekļiem *trešajā kārtā* ir tiesības pieaicināt speciālistu, kas specializējas attiecīgajā jomā uz atlases brīdi un uzdot jautājumus kandidātam, kas saistīti ar iepriekšējo pieredzi, zināšanām, problēmsituāciju analīzi, SIA „Maltas dzīvokļu-komunālās saimniecības uzņēmums” darbu un attīstības perspektīvām.

7.9. Komisijas locekļiem ir tiesības uzdot jautājumus kandidātam viņa saskarsmes spēju un komunikācijas prasmju novērtēšanai.

1. Katrs komisijas loceklis vērtē katru kandidātu saskaņā ar šī nolikuma nosacījumiem.
2. Lēmumu par kandidāta atbilstību pieņem pamatojoties uz *otrajā* un *trešajā* kārtā iegūto punktu kopsummas rezultātu. Maksimāli iespējamais punktu kopskaits - 46 punkti.
3. Ja kandidāti saņēmuši vienādu punktu skaitu, komisija balso par kandidātiem. Ja balsojums ir vienāds, izšķiroša ir komisijas priekšsēdētāja balss. Komisijas priekšsēdētājam savs lēmums ir jāpamato, un tas tiek ierakstīts protokolā.
4. Komisija pieņem galīgo lēmumu bez kandidātu klātbūtnes un par rezultātiem paziņo, publicējot informāciju Rēzeknes novada pašvaldības mājaslapā: [www.rezeknesnovads.lv](http://www.rezeknesnovads.lv) un Maltas pagasta pārvaldes mājaslapā: www.malta.lv.
5. Kandidāts, kurš uzvarējis amata kandidātu atlasē, tiek virzīts izskatīšanai Rēzeknes novada pašvaldības kapitālsabiedrības dalībnieku sapulcē.
6. Ja neviens no kandidātiem nav apstiprināts par amatu kandidātu atlases uzvarētāju, var tikt izsludināts jauns konkurss uz vakanto amata vietu.

7.16. Ar pieņemtā lēmuma paziņošanu amatu kandidātu atlase uzskatāma par pabeigtu.

**8. Nobeiguma noteikumi**

8.1. Sludinājums un amatu kandidātu atlases nolikums ir obligāti publicējams Rēzeknes novada pašvaldības mājaslapā: [www.rezeknesnovads.lv](http://www.rezeknesnovads.lv), Maltas pagasta pārvaldes mājaslapā: [www.malta.lv](http://www.malta.lv), bet sludinājums par amata kandidātu atlasi publicējams arī laikrakstā “Rēzeknes Vēstis” un Nodarbinātības valsts aģentūras CV un vakanču portālā, saturot norādi par nolikuma pieejamību.

8.2. Kandidātu iesniegtie pieteikumi tiek reģistrēti ar uzrakstu uz aploksnes, norādot saņemšanas datumu, laiku, saņēmēja vārdu, uzvārdu, amatu. Persona, kas pieņem pieteikumus, veic uzrakstu uz aploksnes iesniedzēja klātbūtnē. Pieteikumus reģistrē Maltas pagasta pārvaldes noteiktajā kārtībā.

8.3. Iesniegtie dokumenti kandidātam atpakaļ netiek izsniegti, izņemot gadījumu, ja kandidāts ir nokavējis dokumentu iesniegšanas termiņu.

8.4. Ja amata kandidātu atlases norise ir bijusi nesekmīga, tas ir, nav pieteicies neviens kandidāts, pieteikušos kandidātu profesionālā sagatavotība neatbilst amata aprakstā noteiktajām prasībām un par to pieņemts komisijas lēmums, vai ar komisijas ieteikto kandidātu netiek noslēgts pilnvarojuma līgums, var tikt izsludināta atkārtota amatu kandidātu atlase.